കള്ളപ്പണ നിക്ഷേപങ്ങളൊന്നും ഇഡി അന്വേഷിക്കേണ്ട എന്ന മുഖ്യന്റെ നിലപാടിനെ കേരള ബിജെപി എങ്ങനെ കാണുന്നു? ജിതിന് ജേക്കബ് തിരുവനന്തപുരം: കേരളത്തില് ഇപ്പോള് നടക്കുന്ന സഹകരണ ബാങ്കുകളിലെ അഴിമതികളും കള്ളപ്പണം വെളുപ്പിക്കലും കേന്ദ്ര ഏജന്സിയായ എന്ഫോഴ്സ്മെന്റ് അന്വേഷിക്കേണ്ട എന്ന മുഖ്യമന്ത്രിയുടെ നിലപാടിനെ മറ്റു രാഷ്ട്രീയ പാര്ട്ടികള് സ്വാഗതം ചെയ്തപ്പോള് ബിജെപിയുടെ കേരള ഘടകം എങ്ങനെയാണ് ഇതിനെ കാണുന്നതെന്ന ചോദ്യവുമായി എഴുത്തുകാരന് ജിതിന് ജേക്കബ്. കേരളത്തിലെ സഹകരണ മേഖലയിലെ ആയിരക്കണക്കിന് കോടി രൂപയുടെ കള്ളപ്പണ ഇടപാടും, തട്ടിപ്പും, വെട്ടിപ്പും ഒക്കെ ഇവിടെ അന്വേഷിക്കുമത്രെ. കേരളത്തില് ഇതുവരെ നടന്ന സഹകരണ ബാങ്ക് തട്ടിപ്പുകളില് എത്രപേര് ജയിലില് കിടക്കുന്നു എന്നും, എത്ര രൂപ തിരിച്ചു പിടിച്ചു എന്നൊന്നും ചോദിക്കരുത്. എന്നാല് കേരളത്തിലെ ബിജെപി എന്തുകൊണ്ട് ഇതിനെതിരെ പ്രതികരിക്കുന്നില്ല എന്നാണ് ജിതിന്റെ ചോദ്യം. അദ്ദേഹത്തിന്റെ പോസ്റ്റിന്റെ പൂര്ണ്ണ രൂപം കാണാം: മലപ്പുറത്തെ സഹകരണ ബാങ്ക് വഴി നടന്നതെന്ന് ആരോപണം ഉള്ള 1021 കോടി രൂപയുടെ കള്ളപ്പണ ഇടപാട് ആരോപണവും, മോഡിയുടെ പേടി സ്വപ്നമായ കുഞ്ഞാലികുട്ടി സാഹിബിന്റെ പേരില് ഉയര്ന്നു വന്ന കള്ളപ്പണ നിക്ഷേപ ആരോപണവും കേന്ദ്ര ഏജന്സി ആയ എന്ഫോഴ്സ്മെന്റ് ഡയറക്ടറേറ്റ് ED അന്വേഷിക്കേണ്ട എന്ന മുഖ്യന്റെ നിലപാടിനെ കേരളത്തിലെ എല്ലാ രാഷ്ട്രീയക്കാരും, നിഷ്പക്ഷ മാധ്യമങ്ങളും സ്വാഗതം ചെയ്തു . കേന്ദ്ര ഏജന്സി അന്വേഷിക്കുന്നത് ഫെഡറല് തത്വങ്ങളുടെ ലംഘനവും, സംസ്ഥാനത്തിന്റെ അധികാരപരിധിയിലുള്ള കൈകടത്തലും ആണത്രെ അതായത് ഉത്തമാ, കേരളത്തിലെ സഹകരണ മേഖലയിലെ ആയിരക്കണക്കിന് കോടി രൂപയുടെ കള്ളപ്പണ ഇടപാടും, തട്ടിപ്പും, വെട്ടിപ്പും ഒക്കെ ഇവിടെ അന്വേഷിക്കുമത്രെ. കേരളത്തില് ഇതുവരെ നടന്ന സഹകരണ ബാങ്ക് തട്ടിപ്പുകളില് എത്രപേര് ജയിലില് കിടക്കുന്നു എന്നും, എത്ര രൂപ തിരിച്ചു പിടിച്ചു എന്നൊന്നും ചോദിക്കരുത്.. പണ്ട് നടന്ന 13 കോടി രൂപയുടെ സഹകരണ ബാങ്ക് തട്ടിപ്പിലെ പ്രതിയാണത്രെ ഇപ്പോള് കോത്താഴം രാജ്യത്തെ സഹകരണ മേഖലയുടെ മന്ത്രി എന്ന് പാണന്മാര് പാടി നടക്കുന്നു. ED ക്ക് പകരം ഇതുപോലുള്ള തട്ടിപ്പുകള് അന്വേഷിക്കേണ്ടത് പാര്ട്ടി നേതാക്കളുടെ ഒളിപ്പോര് പീഡനം അന്വേഷിച്ചു അത് തീവ്രത കൂടിയതാണോ അല്ലയോ എന്ന് വിലയിരുത്തി, ഇന്ത്യന് പീനല് കോഡ് നിര്ദേശിക്കുന്ന ശിക്ഷയെക്കാള് വലിയ ശിക്ഷയായ 6 മാസത്തേ സസ്പെന്ഷന് നല്കി ലോകത്തിന് തന്നെ മാതൃക ആകുന്ന പാര്ട്ടി അന്വേഷണ കമ്മീഷന് ആണ്. ആ അന്വേഷണത്തിലൂടെയേ സത്യം പുറത്തു വരൂ. അതില് മാത്രമേ പുരോഗമന നവോത്ഥാന കേരള ജനതയ്ക്ക് വിശ്വാസം വരൂ അല്ല, മുഖ്യമന്ത്രിയുടെ നിലപാടിനെ എല്ലാ രാഷ്ട്രീയ പാര്ട്ടികളും സ്വാഗതം ചെയ്തു എന്ന് പറയുമ്ബോള് കേന്ദ്രം ഭരിക്കുന്ന പാര്ട്ടിയുടെ കേരള ഘടകവും സ്വാഗതം ചെയ്തോ? അയ്യോ, അതിന് അവര് ഇതൊന്നും അറിഞ്ഞിട്ടില്ലന്നേ, അവരോട് ആരും ഒന്നും പറഞ്ഞിട്ടില്ല . അപ്പോള് എന്താണ് അവരുടെ ഭാവി പരിപാടി? എന്താ സംശയം, അടുത്ത തിരഞ്ഞെടുപ്പ് ആകുമ്ബോള് അയ്യപ്പന് ഒരു വോട്ട്, കുമ്മനംജിയുടെ ലാളിത്യം ഇതൊക്കെ പൊടിതട്ടി എടുത്ത് ഇറങ്ങും. അതുവരെ അവര് വിശ്രമത്തിലാണ്, ആരും അവരെ ശല്യം ചെയ്യേണ്ട, വിശ്രമിച്ചോട്ടെ . Tags k surendran kerala bjp jithin jacob shortlink